ทานยาคุมแบบ21 เม็ด มาถึงช่วงเม็ดที่12 มีเลือดออก ปวดท้องน้อย เเละปวดร้าวไปทั้งหลัง คืออาการข้างเคียงของยาหรือเปล่าคะ
สวัสดีค่ะ การกินยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้สำคัญของการใช้ยาคุมแบบแผงคือต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป การมีเลือดออกระหว่างการใช้ยาคุมเกิดได้ มักจะออกแค่กะปริดกระปรอย ไม่มีปวดท้องมากๆร่วมด้วยถ้าเลือดยังออกน้อยๆ สามารถสังเกตอาการไปก่อนได้ โดยยังไม่ต้องหยุดยา แต่หากเลือดเริ่มออกเอยะ ออกติดต่อกันเกิน 7 วันแล้ว ควรไปพบแพทย์เพื่อตรวจหาสาเหตุที่แน่ชัดเช่นการติดเชื้อหรือมีเนื้องอกของอวัยวะสืบพันธุ์เพศหญิงที่อาจมีอยู่ได้ต่อไป